cyanic-selkie/wikianc huggingface dataset:
Գեոդիուդ
Ծանոթագրություններ
Կատեգորիա:Քար պոկեմոններ Կատեգորիա:Պոկեմոններ այբբենական կարգով
Անտարես (այլ կիրառումներ)
Անտարես կարող է վերաբերել՝
Թոմաս Հեքսլի
Թոմաս Հեքսլի Հենրի (Thomas Henry Huxley, ), անգլիացի բնագետ, Չ. Դարվինի տեսության տարածողն ու հետևորդը։ Լոնդոնի լագավորական ընկերության անդամ (1883-1885 թթ.՝ նախագահ)։ 1890 թ. պարգևատրվել է Կարլ Լինեյի շքանշանով ։
Կենսագրություն
1846-1850 թթ. մասնակցել է դեպի Ավստրալիայի և Նոր Գվինեայի արևելյան ափերը կազմակերպված գիտարշավին։
1854-1895 թթ. եղել է Թագավորական լեռնային դպրոցի պրոֆեսոր, Լոնդոնի լագավորական ընկերության քարտուղար (1871-1880), նախագահ (1883-1885)։
Արտաքին հղումներ
Կատեգորիա:Անգլիացի բնագետներ Կատեգորիա:Անգլիացի կենսաբաններ Կատեգորիա:Անգլիացի թարգմանիչներ Կատեգորիա:19-րդ դարի թարգմանիչներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Պրուսիայի գիտությունների ակադեմիայի անդամներ Կատեգորիա:Անգլիացի փիլիսոփաներ Կատեգորիա:Անգլիացի մարդաբաններ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Լոնդոնի թագավորական ընկերության անդամներ Կատեգորիա:19-րդ դարի անգլիացի գրողներ Կատեգորիա:Անգլիացի ֆիզիոլոգներ Կատեգորիա:Անգլիացի հնէաբաններ Կատեգորիա:Ֆրանսիայի Գիտությունների ակադեմիայի թղթակից անդամներ Կատեգորիա:Նիդերլանդների արվեստի և գիտությունների թագավորական ակադեմիայի անդամներ Կատեգորիա:Սրտամկանի ինֆարկտից մահացածներ
Տիպային պայմանագիր
Տիպային պայմանագիր, պայմանագրի օրինակելի ձև, որը մշակում և հաստատում են իրավասու մարմինները (մինիստրների խորհուրդ, մինիստրություններ, գերատեսչություններ)։ Տիպային պայմանագրերի նորմերը լինում են պարտադիր և օրինակելի։ Պարտադիր նորմերը կողմերի ցանկությամբ փոփոխվել չեն կարող, օրինակելի նորմերը, պայմանագիր կնքող կողմերի նպատակներին համապատասխան, կարող են լրացվել, ճշգրտվել կամ փոխվել այլ նորմերով։ Տիպային պայմանագրի տեսակները բազմազան են՝ բնակարանային վարձակալության, գյուղատնտեսական մթերքների կոնտրակտացիայի, հրատարակչական, կապալի, կապիտալ շինարարության կապալի, կենցաղային վարձույթի և այլն։
Կատեգորիա:Պայմանագրեր
Չիչ և Չոնգ
«Չիչ և Չոնգ» (Cheech & Chong), ամերիկյան կատակերգական դուետ, որի անդամներն են Ռիչարդ «Չիչ» Մարին և Թոմի Չոնգը։ Հայտնի են իրենց սթենդափ համարներով, երաժշտական ալբոմներով և մի շարք ֆիլմերով։ Արժանացել են «Գրեմմի» մրցանակի «լավագույն կատակերգական ալբոմ» անվանակարգում։ Նրանց կերպարները հիպպիներն ու լատինոներն են, ովքեր սիրում են կանեփ ծխել։ Հայտնի են եղել 1970-ական թվականներից մինչև 1980-ական թվականների առաջին կեսը։
Կարիերա
Դուետը ստեղծվել է 1960-ական թվականների վերջին Բրիտանական Կոլումբիա Վանկուվերում։ Թոմի Չոնգը Կանադայի քաղաքացի էր, իսկ Չիչ Մարինը Հարավային Կալիֆոռնիայից տեղափոխվել էր Կանադա՝ Վիետնամի պատերազմի ամենաթեժ պահին բանակ զորակոչվելուց խուսափելու համար։ Դուետը կատարել է կատակերգական ստենդափ համարներ և ձայնագրել մի քանի հաջող ալբոմ։ «Earache My Eye», «Basketball Jones», «Santa Claus and His Old Lady», «Sister Mary Elephant» և, թերևս, 1971 թվականի իրենց դեբյուտային ալբոմից ամենահայտնին՝ «Dave’s not here»։
1985 թվականին դուետը թողարկեց իր «Get Out of My Room» վերջին ալբոմը, որը ներառում էր այնպիսի հիթ, ինչպիսին էր «Born in East L.A.»-ն (Բրյուս Սպրինգստինի «Born in the U.S.A.» երգի հիման վրա)։ Այդ նույն ժամանակ Չիչ Մարին հանդես է եկել որպես ալբոմի համար «Դուրս իմ սենյակից» կարճամետրաժ ֆիլմի ռեժիսոր․ այնտեղ սյուժեի համաձայն՝ նրանք Չոնգի հետ տեսահոլովակներ են նկարահանում իրենց նոր երգերի համար։ Այդ դեպքերից անմիջապես հետո դուետը կազմալուծվել է, Չիչը սկսել է աշխատել մեներգային կարիերայի վրա։ 1987 թվականին նրանց վերջին սինգլի մոտիվներով նա թողարկել է «Արևելյան Լոս Անջելեսում ծնված» ֆիլմը։ Այստեղ Չիչը հանդես եկել և որպես ռեժիսոր, և որպես սցենարիստ, և որպես դերասան։
Վերամիավորում
1980-ական թվակաների կեսերին՝ բաժանումից հետո, դուետը երկար ժամանակ միասին չի աշխատել։ 1992 թվականին՝ վերջին տարիների ընթացքում առաջին անգամ, հանդիպել են «Պտերների հովիտը. Վերջին արևադարձային անտառը» մուլտֆիլմի ձայնասկավառակում։ 1997 թվականին Չիչ Մարինը մասնակցել է «Դետեկտիվ Նաշ Բրիջես» սերիալին, որտեղ սերիաներից մեկում («Wild Card») հղում է կատարել «Dave» կատակերգական համարին՝ 1971 թվականի նրանց առաջին ալբոմին։ 2000 թվականին երկուսն էլ մասնակցել են « Հարավային այգի » անիմացիոն սերիալում «Շերոկի մազերից տամպոններ» էպիզոդում կերպարների հնչյունավորմանը, սակայն նրանք չեն հանդիպել ձայնագրության ժամանակ, նրանց ձայները ձայնագրվել են առանձին։ 2003 թվականին «Biography» հեռուստասերիալում երկուսն էլ նշել են, որ պատրաստ են վերամիավորվել։
Դուետը պլանավորել էր վերամիավորվել իր հաջորդ ֆիլմի համար, երբ 2003 թվականի փետրվարին, անսպասելիորեն, դաշնային պաշտոնյաները գրոհեց Չոնգի որդու Chong Glass / Nice Dreams ընկերությունը։ Դա երկու մեծ հատուկ գործողություն էր, որի նպատակն էր արգելափակել թմրավաճառությունը, որը կապված է կանեփ ծխելու սարքերի վաճառքի բիզնեսի հետ։ 55 ընկերություններ, որոնք ինտերնետի միջոցով վաճառել են այդ հարմարանքները, դարձել են հետաքննության առարկա։ Չոնգը մեղքի ճանաչման մասին համաձայնագիր է կնքել, որտեղ խոստովանել է 7,500 բոնգների և նարգիլեների տարածումը։ Նա իրեն մեղավոր է ճանաչել մեղադրանքի մեկ կետի համաձայն, որ թմրանյութ է տարածել, կնոջ և որդու նկատմամբ հետապնդումներից հրաժարվելու դիմաց։ 2003 թվականի սեպտեմբերին դատապարտվել է ինն ամսվա բանտարկության դաշնային բանտում, $20,000-ի չափով տուգանքի, $103,514-ի առգրավվան և իր բիզնեսի խուզարկության ընթացքում առգրավված բոլոր ապրանքների կորստի։ Բանտից դուրս է եկել 2004 թվականի հուլիսին։ Նրա խցակիցը « Ուոլ Սթրիթի գայլը » Ջորդան Բելֆորտն էր.
Պարբերաբար հայտնվել և հերքվել են նոր ֆիլմի նկարահանումների համար դուետի միավորման մասին լուրերը։ Սակայն 2008 թվականին դուետը, այնուամենայնիվ, վերամիավորվել է՝ Ամերիկայում կատակերգական շրջագայության համար ։ Ավելի ուշ՝ 2010 թվականին թողարկվել է վավերագրական ֆիլմ այդ շրջագայության մասին։
2014 թվականի մարտին դուետը հայտարարել է, որ աշխատում է նոր ֆիլմի վրա ։
Ելույթներ մեդիայում
2000 թվականի հունիսի 28-ին Չիչն ու Չոնգը հայտնվել են «Հարավային պարկ» սերիալում, որտեղ խաղացել են մեքսիկացիների դերեր, որոնք ձևանում են հնդիկներ և հեշտությամբ վստահող մարդկանց վաճառում ամեն տեսակ աղբ՝ ներկայացնելով այն որպես բուժիչ ազգային հնդկական դեղամիջոց։
2007 թվականին ռեժիսոր Բերտ Հարվին թողարկել է «Միություն։ հաճույքի ստվերային բիզնեսը» (The Union: The Business Behind Getting High) վավերագրական ֆիլմը մարիխուաննայի մասին։ Ֆիլմում մասնակցություն է ունեցել Թոմի Չոնգը։ Բացի Չոնգից ֆիլմում կան շատ այլ հայտնի անուններ՝ Վանկուվերի նախկին քաղաքապետ Լարի Քեմբելը, մարիխուաննայի լեգալիզացման քաղաքական պայքարի կանադացի ակտիվիստ Մարկ Էմերին, «High Times» ամսագրի նախկին խմբագիր Սթիվ Բլումն ու այլք ։
2008 թվականի նոյեմբերի 5-ին Չիչն ու Չոնգը ձայնագրել են կատակերգական տեսանյութ Funny or Die կայքի համար, որտեղ ընտրություններից մեկ օր առաջ, ընտրություններին մասնակցելու համար, նախընտրական ագիտացիայի են ենթարկել մարդկանց ։
2008 թվականի նոյեմբերի 30-ին Չիչն ու Չոնգը մասնակցել են TBS հեռուստաալիքի Cheech & Chong: Roasted հատուկ նախագծին, որտեղ որպես հաղորդավար հանդես է եկել Բրեդ Հարեթը։ Միջոցառումն անցկացվել է Լաս Վեգասի «Caesars Palace»-ում, կատակերգության փառատոնի ժամանակ ։
2009 թվականի ապրիլի 17-ին Ավստրալիայի շրջագայությունների ժամանակ դուետը ստիպված է եղել հետաձգել իր ելույթի սկիզբը, քանի որ Նոր Հարավային Ուելսի ոստիկաններն ու 4 շներն իրականացնում էին հատուկ գործողություն։ Խուզարկվել են շուրջ հիսուն մարդ, որոնցից 6-ը ձերբակալվել են մարիխուաննայի մեծ քանակություն ունենալու համար ։
2011 թվականի մարտի 1-ին Չիչն ու Չոնգը հայտնվել են «Սիմփսոնները» մուլտսերիալի «A Midsummer’s Nice Dream» սերիայում։ Ըստ սյուժեի ամերիկյան շրջագայության ժամանակ դուետն այցելել է Սփրինգֆիլդ։ Համերգի ժամանակ Չոնգը հրաժարվել է ասել իր հայտնի խոսքը․ «Դեյվն այստեղ չէ»։ Նա արդեն հոգնել էր բոլորին ծանոթ նույն կատակներն անընդհատ կրկնելուց։ Ընկերները վիճում են և դուետը բաժանվում է։ Քանի որ Չիչը պիտի շարունակեր շրջագայությունը, նա Հոմեր Սիմփսոնին վերցնում է որպես զուգընկեր, ով դուետի մեծ երկրպագուն էր և անգիր գիտեր բոլոր համարները։ Չոնգը նույնպես գտնում է նոր զուգընկեր՝ Սեյմուր Սքիները ։
Արտաքին հղումներ
Կատեգորիա:Ամերիկացի երգիծաբաններ Կատեգորիա:«Գրեմմի» մրցանակի դափնեկիրներ
Տիսա
Տիսա, գետ Ուկրաինայում, Հունգարիայում, Ռումինիայում, Սլովակիայում և Սերբիայում, Դանուբի ձախ, ամենաերկար (966 կմ) վտակը։ Ավազանը 157,1 հզ․ կմ² է։ Սկիզբ է առնում Արևելյան Կարպատներից, հոսում առավելապես Միջինդանուբյան դաշտավայրով։ Հիմնական վտակները (Աամոշ, Կյորյոշ, Մարոշ) թափվում են ձախից։ Սնուցումը ձնաանձրևային է, ջրի միջին ծախսը՝ 810 մ³/վրկ։ Տիսայի վրա են Տիսալյոկ և Կիշկյորե հէկերը։ Նավարկելի է։ Տիսայի ափերին են Խուստ (ՌԴ), Տիսաֆյուրեդ, Սոլնոկ, Սեգեդ (Հունգարիա) քաղաքները։
Կատեգորիա:Ուկրաինայի գետեր Կատեգորիա:Ռումինիայի գետեր Կատեգորիա:Սլովակիայի գետեր Կատեգորիա:Սերբիայի գետեր Կատեգորիա:Հունգարիայի գետեր Կատեգորիա:Դանուբ գետի վտակներ Կատեգորիա:Սև ծովի ավազանի գետեր Կատեգորիա:Սահմանային գետեր
Օլգա Բարդինա
Օլգա Վասիլևնա  Բարդինա (О́льга Васи́льевна Ба́рдина, ),  խորհրդային ռուսական օպերային և կամերայի երգչուհի  (լիրիկո-դրամատիկական սոպրանո ), ԽՍՀՄ Ժողովրդական արտիստ  (1978) ։
Կենսագրություն
Օլգա Բարդինան ծնվել է 1932 թվականի դեկտեմբերի 23-ին  Բեկ-Բուդի քաղաքում  (այժմ` Կարշի, Ուզբեկստան ): 1954 թվականին ավարտել է Տաշքենդի Միջինասիական պետական համալսարանի պատմական ֆակուլտետը (այժմ` Ուզբեկստանի ազգային համալսարան), 1959 թվականին Տաշքենդի կոնսերվատորիան (այժմ` Ուզբեկստանի պետական կոնսերվատորիա) Ե. Վ. Ռոդոմսկու երգեցողության դասարանը։ 1959-1962 թվականներին եղել է Տաշքենդի Ա. Նավոյի անվան օպերայի և բալետի թատրոնի, այնուհետև Ուֆայի Բաշկորտոստանի օպերայի և բալետի պետական թատրոնի մեներգչուհի ։ 1962-1983 թվականներին եղել է Սարատովի Ն. Գ. Չերնիշևսկու անվան օպերայի և բալետի թատրոնի մեներգչուհի։ Նրա երգացանկում 40-ից ավել դերերգեր կան։ 1984 թվականից ՌՍՖՍՀ Պետական հյուրախաղային-համերգային «Ռոսկոնցերտ» միավորման (Մոսկվա) (այժմ` Դաշնային պետական բյուջետային մշակութային հիմնարկ` «Ռոսկոնցերտ») մեներգչուհի էր։ Բացի դասական ստեղծագործություններից կատարում է նաև հնագույն ռուսական երգեր և ռոմանսներ ։
Գունավոր մատիտ
Գունավոր մատիտ, նկարչության գործիք։ Այն իրենից ներկայացնում է նեղ, պիգմենտավորված միջուկ, որը մտցված է փայտյա գլանաձև պատյանի մեջ։ Ի տարբերություն գրաֆիտի կամ ածխի մատիտի՝ գունավոր մատիտի միջուկն ունի յուղային կամ մոմե հումք և պարունակում է պիգմենտների,հավելումների և դրանք կապակցող բաղադրատարրերի այլ համաչափություն։ Լուծվող մատիտները և գունամատիտները նույնպես արտադրվում են որպես գունավոր միջուկներ՝ մեխանիկական մատիտների համար։
Գունավոր մատիտների տեսակներ
Գունավոր մատիտները կարող են տարբերվել որակով և օգտագործման հարմարավետությամբ։ Միջուկի պիգմենտի կոնցենտրացիան, պիգմենտների լուսակայունությունը, երկարակեցությունը և միջուկի փափկությունը բրենդի ու նրա շուկայական գնի հիմնական ցուցանիշներն են։ Յուղամատիտների կամ մոմե հումքով մատիտների և ջրում լուծվող գունավոր մատիտների միջև էական տարբերություն չկա։ Չնայած դրան՝ որոշ արտադրողներ ջրում լուծվող մատիտները գնահատում են որպես նվազ լուսակայուն։ Գունավոր մատիտների՝ որպես նկարչության գործիքի տարածվածության աճը հիմք դարձավ “Colored Pencil Society of America” [CPSA]-ի հիմնադրման համար։ Այս ասոցիացիան հիմնադրվել է 1990 թվականին՝ որպես կոմերցիոն ընկերություն, որը նվիրված էր 18 տարեկանից բարձր այն նկարիչներին, ովքեր նկարում էին գունավոր մատիտներով։ CPSA-ը գունավոր մատիտները ներկայացնում է ոչ միայն որպես արվեստի գործիք, այլև ձգտում է ստանդարտներ սահմանել՝ գունավոր մատիտներ արտադրողների համար։ Մյուս երկրները, ինչպես օրինակ՝ Մեծ Բրիտանիան, ԱՄՆ-ն, Կանադան, Ավստրալիան և Մեքսիկան  իրենց կազմակերպությունները և համայնքները ձևավորել են այն նկարիչների համար, ովքեր օգտագործում են գունավոր մատիտներ։ Սովորաբար գունավոր մատիտները պահվում են գրչատուփերի մեջ՝ մեխանիկական վնասվածքներից խուսափելու նպատակով։
Արտաքին հղումներ
Կատեգորիա:Գրենական պիտույքներ
Կանտուս (գետ)
Կանտուս , գետ Ռուսաստանում, հոսում է Կեմերովոյի հանրապետությունում։ Գետաբերանը տեղակայված է Տայաս գետի աջ ափին՝ 14 կմ հեռավորության վրա։ Գետի երկարությունը կազմում է 20 կմ։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է։ Գետի գետային ավազանը Տոմ գետն է։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Զմրուխտե դարաշրջան
Զմրուխտե դարաշրջան (The Diamond Age: Or, A Young Lady's Illustrated Primer), ամերիկացի ֆանտաստիկ ժանրի գրող Նիլ Սթիվենսոնի վեպը, հրատարակված 1995 թվականին և 1996 թվականին «Հյուգո» և «Լոկուս» մրցանակների արժանացած ։
Տեխնոլոգիաներ
Վեպում նկարագրվածներից առավել նկատելի առանձնահատկությունը համարվում է նանոտեխնոլոգիաների զարգացումը։ Արտադրությունների մեծ մասը իրականացնում են մեքենաները, որոնք կարող են փոքր ատոմներից սարքել տարբեր բարդ մեխանիզմներ։ Դրանք սպասարկում են մարդկանց ջուր, կերակուր և քնելու ներքնակներ։
Սյուժե
Գործողությունները կատարվում են Շանհայում, որը վեպի գործողությունների մեծ մասում մնում է որպես չինական քաղաք։ Այն ամբարտակներով կապված էր արհեստական կղզիների հետ։ Վեպում միմյանց զուգահեռ զարգանում են մի քանի սյուժետային գծեր։ Սյուժեի կենտրոնում Նելլ անունով աղջկա մասին պատմություն է, ով աղքատ և անապահով ընտանիքից էր, ում ձեռքն էր ընկել «Հիմք վեհանձն աղջիկների համար»՝ ունիկալ ինտերակտիվ գիրք մշակված նորատլանտյան ինժեներ Ջոն Փերսիվալ Հաքվորթի կողմից լորդ Ֆինքել Մակգրոուի պատվերով։ Սկզբում գիրքը նախատեսված է եղել լորդի թոռնուհու համար, սակայն Հաքվորթը անօրինականորեն ստեղծել էր դրա պատճենը իր աղջկա համար։ Տան ճանապարհին գիրքը առևանգվել էր երիտասարդների ավազակախմբի կողմից, որի գլխավորն էլ Նելլի եղբայրն էր։
Ազդեցությունը
Call to power համակարգչային խաղում ապագայի մարդկանց զարգացման քայլերից մեկը անվանվում է «Զմրուխտե դարաշրջան» և հիմնված է նանոտեխնոլոգիաների վրա։
Ծանոթագրություններ
Կատեգորիա:1995 վեպեր Կատեգորիա:Նիլ Սթիվենսոնի գրքեր Կատեգորիա:Ամերիկյան գիտաֆանտաստիկ վեպեր
Աջ Կարագեմ
Աջ Կարագեմ, գետ Ռուսաստանում, հոսում է Ալթայի հանրապետությունում։ Գետաբերանը տեղակայված է Կարագեմ գետի աջ ափին՝ 50 կմ հեռավորության վրա։ Գետի երկարությունը կազմում է 10 կմ։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է։ Գետի գետային ավազանը Բիյա և Կատուն գետերն են։
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Վիտաուտաս Ժալակյավիչյուս
Կենսագրություն
Վիտաուտաս Ժալակյավիչյուսը սովորել է Կաունասի «Աուշռոս» գիմնազիայում, որից հետո, 1948-1950 թվականներին ուսանել է Կաունասի համալսարանի էլեկտրոնիկայի ֆակուլտետում` ստանալով ռադիոինժեների մասնագիտություն։ 1951 թվականին ընդունվել է ԿՀՊԻ և Միխեիլ Ճիաուրելիի և Գրիգորի Ալեքսանդրովի մոտ սովորել ռեժիսուրա։ 1956 թվականին այն ավարտելով, աշխատանքի է անցել Լիտվայի կինոստուդիայում։
1961 թվականից Ժալակյավիչյուսը Լիտվական կինոստուդիայի գեղարվեստական ղեկավարն էր, իսկ 1974-1980 թվականներին ապրել է Մոսկվայում և աշխատել «Մոսֆիլմ»-ում։ Դասավանդել է սցենարիստների բարձրագույն դասընթացներում։ Նա եղել է կինեմատոգրաֆիայի գծով Լիտվայի պետկոմի համանախագահը, Լիտվայի և ԽՍՀՄ գրողների միության անդամ էր։ 1991 թվականին նրա համատեղ ջանքերով հիմնադրվել է «2000» կինոստուդիան։
Անձնական կյանք
Վիտաուտաս Ժալակյավիչյուսը 1972 թվականին ամուսնացած է եղել դերասանուհի Իրինա Միրոշնիչենկոյի հետ, իսկ հետո ամուսնացել է դերասանուհի Դանգուոլե Բաուկայտեի հետ։
Ծանոթագրություններ
Կատեգորիա:Կինոռեժիսորներ այբբենական կարգով Կատեգորիա:Խորհրդային կինոռեժիսորներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ՌԽՖՍՀ ժողովրդական արտիստներ Կատեգորիա:ԽՍՀՄ Պետական մրցանակի դափնեկիրներ Կատեգորիա:ԽՍՀՄ գրողների միության անդամներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:Խորհրդային սցենարիստներ Կատեգորիա:Վիտովո Մեծի համալսարանի շրջանավարտներ Կատեգորիա:Լիտվական ԽՍՀ ժողովրդական արտիստներ
Դավիթ Սարգսյան
Դավիթ Ալբերտի Սարգսյան (փետրվարի 15, 1979, Ստեփանակերտ, ԼՂԻՄ, Ադրբեջանական ԽՍՀ, ԽՍՀՄ), ԱՀ քաղաքական և պետական գործիչ։ Ստեփանակերտի քաղաքապետ (2019 թ. սեպտեմբերի 8-ից)։
Կենսագրություն
1996-2003 թվականներին սովորել է Մեսրոպ Մաշտոցի անվան համալսարանի իրավաբանական ֆակուլտետում։ Երկու տարի՝ 1998-ից 2000 թվականներին, նա ծառայել է Արցախի Հանրապետության Պաշտպանության բանակի շարքերում ։
2001 թվականին աշխատանքային գործունեություն է սկսել Արցախի Հանրապետության անշարժ գույքի կադաստրի պետական կոմիտեի Ասկերանի տարածքային ստորաբաժանման գնահատման բաժնի առաջատար մասնագետ։ Հաջորդ տարի դարձել է Ասկերանի տարածքային ստորաբաժանման գնահատման բաժնի գլխավոր մասնագետ։ 2005 թվականին նշանակվել է անշարժ գույքի կադաստրի պետական կոմիտեի անշարժ գույքի գրանցման բաժնի պետի պաշտոնակատար։ 2005-2006 թթ. եղել է կադաստրի պետական կոմիտեի աշխատակազմի իրավաբանական ծառայության գլխավոր մասնագետ ։
2006 թվականին հիմնադրել է «Նիագարա» և «Ջեներալ Գրուպ» ձեռնարկությունները։ 2011 թվականին հիմնադրել և դարձել է «Կոնսալտ ֆինանս գրուպ» ընկերության տնօրենը ։
2016 թվականից՝ Արցախի Հանրապետության քիքբոքսինգի ֆեդերացիայի նախագահ ։
2019 թվականի սեպտեմբերի 8-ին կայացած ընտրություններում նա ընտրվեց Ստեփանակերտի քաղաքապետ ։
Անձնական կյանք
Ամուսնացած է, ունի երկու որդի ։
Նշումներ
Կատեգորիա:Սպորտի ղեկավարներ և կառավարիչներ Կատեգորիա:Արցախի քաղաքական գործիչներ Կատեգորիա:Ստեփանակերտ քաղաքում ծնվածներ Կատեգորիա:Ապրող անձինք Կատեգորիա:1979 ծնունդներ Կատեգորիա:Փետրվարի 15 ծնունդներ
Երեմեևո (Իստրինսկի շրջան)
Երեմեևո, գյուղ, որը գտնվում է Մոսկվայի մարզի Իստրինսկի շրջանում։ Բնակչությունը՝ 1 մարդ (2010), գյուղում կա 6 փողոց, 6 այգիական միավորումներ։ Գործում է Համբարձման եկեղեցին՝ Համբարձման վանքի նախկին ագարակը։ Ներկայիս շենքը կառուցվել է 1821 թ.-ին։
Գտնվում է մոտ 13 կմ հյուսիս-արևելք Իստրա քաղաքից, Դարյա գետի վերին հատվածում, գետի մակարդակից 194 մ բարձրության վրա։ Մոտակա բնակավայրերը. Պոդպորինո 1.5 կմ դեպի հարավ, Ալեքսինո 2.5 կմ դեպի հարավ - արևմուտք, Լիսավինո 2.5 կմ դեպի հյուսիս - արևմուտք և Խովանսկոե 2.5 կմ դեպի հարավ - արևելք։
Տիմանի բլրաշար
Տիմանի բլրաշար, գտնվում է արևելաեվրոպական հարթավայրի հյուսիս առևելյան մասում։ 900 կմ երկարությամբ ձգվում է Բարենցի ծովի Չեշի խորշից մինչև Վիչեգդա գետի ակունքները։ Հյուսիսային մասը կազմված է Կոսմինի կամեն, Տիմանի կամեն (մինչև 303 մ), միջին մասը՝ Չետլասկի կամեն (մինչև 417 մ) բլրաշարերից։
Ծանոթագրություններ
Կատեգորիա:Կոմի Հանրապետություն Կատեգորիա:Արխանգելսկի մարզ Կատեգորիա:Ռուսաստանի աշխարհագրություն
Ռոբերտ Բեգլարյան
Կենսագրություն
Ռոբերտ Բեգլարյանը ծնվել է 1961 թվականին Թեհրանում։ Ֆիզիկա-մաթեմատիկական ուղղությամբ կրթություն է ստացել Թեհրանում և Սպահանում։ Մեծ աշխատանք է կատարել Նոր Ջուղայի հասարակական կյանքում, անդամակցել է մշակութային և քաղաքական հանձնաժողովներին։ 1989 թվականին ընդունվել է Սպահանի համալսարանի տնտեսագիտական ֆակուլտետ, 1993 թվականին ուսումը շարունակել է նույն համալսարանի մագիտստրատուրայում՝ տնտեսագիտության գծով ։
1993 թվականից աշխատել է Իրանի աշխատանքի և սոցիալական հարցերի նախարարության Սպահանի գրասենյակում։ Երկու տարի համալսարանում դասավանդել է շուկայագիտություն։ 2000 թվականից տեղափոխվել է Թեհրան և աշխատել Սոցիալական հարցերի նախարարությունում, 2002-2004 թվականներին եղել է «Պայման» ամսաթերթի խմբագրակազմի անդամ ։
2004 խորհրդարանական ընտրություններ
2004 թվականին Ռոբերտ Բեգլարյանն ընտրվել է Իրանի Իսլամական Հանրապետության խորհրդարանի անդամ։ Անդամակցել է տնտեսական և Իրան-Հայաստան հարաբերությունների հանձնաժողովներին։ Նրա գործընկեր Գևորգ Վարդանը Հյուսիսային Իրանից ընտրվել է պատգամավոր և Հայ համայնքի ներկայացուցիչ ։
2008 խորհրդարանական ընտրություններ
2008 թվականի մարտին Ռոբերտ Բեգլարյանն ընտրվել է որպես Հարավային Իրանի քրիստոնյա հայ փոքրամասնության ներկայացուցիչ։ Մարտի 14-ին կայացած խորհրդարանական ընտրություններում Բեգլարյանը ստացել է ձայների մեծամասնությունը ։
Քանի որ Իրանի քրիստոնյա փոքրամասնությունը բաղկացած է երկու խմբերից, ներառյալ Թեհրանի հայերը և Իրանի հյուսիսային, ինչպես նաև երկրի հարավային հատվածների, երկու մարզերի համար երկու ընտրություններ են տեղի ունենում, ինչպես նաև պայմանավորված այն հանգամանքով, որ քրիստոնյա հայերը Իրանի 290 տեղանոց խորհրդարանում ունեն երկու տեղ, իսկ մյուս կրոնական փոքրամասնությունները (զրադաշտականներ, հրեաներ ու ասորիներ) ունեն մեկ ներկայացուցիչ երկրի օրենսդիր մարմնում ։
2012 թվական
2012 թվականին Բեգլարյանն ընտրվել է երրորդ անգամ, և 2015 թվականից Իրանի խորհրդարանի երկու հայ ներկայացուցիչներից մեկն է ։
2015 թվականի մարտին պատգամավոր Կարեն Խանլարյանի հետ միասին Բեգլարյանին հրավիրել են ողջ համագումարին ներկայացնել Հայոց ցեղասպանությունը դատապարտող հայտարարություն ։
Ծանոթագրություններ
Կատեգորիա:Իրանահայ քաղաքական գործիչներ Կատեգորիա:Իսլամական խորհրդակցական ժողովի 11-րդ գումարման պատգամավորներ Կատեգորիա:Իսլամական խորհրդակցական ժողովի 9-րդ գումարման պատգամավորներ Կատեգորիա:Իսլամական խորհրդակցական ժողովի 8-րդ գումարման պատգամավորներ Կատեգորիա:Իսլամական խորհրդակցական ժողովի 7-րդ գումարման պատգամավորներ
Ամոց Զահավի
Ամոց Զահավի (եբր.՝ אמוץ זהבי, ), իսրայելցի կենսաբան, Թել Ավիվի համալսարանի կենդանաբանական ֆակուլտետի նախկին պրոֆեսոր, Իսրայելի շրջակա միջավայրի պաշտպանության միության հիմնադիրներից մեկը։ Զահավիի հիմնական հետազոտությունները վերաբերվում են կենդանական ազդանշանների ուսումնասիրությանը և նրանց ներազդեցությանը տեսակների հարմարվածության վրա ։
Կենսագրություն
Զահավին ծնվել է 1928 թվականին Իսրայելի Պետախ֊Տիկվա քաղաքում։ 1941-1946 թվականներին հաճախել է Պարադես Հանայի ավագ դպրոց։ 1947 թվականին անդամակցել է սկաուտական շարժմանը։ 1948-1949 թվականներին ծառայել է Իսրայելի պաշտպանության բանակում։ 1954 թվականին Զահավին ավարտել է Երուսաղեմի հրեական համալսարանը, ստացել է գիտությունների մագիստրոսի աստիճան կենդանաբանության բնագավառում։ Նրա ատենախոսության թեման էր «Հուլե լճի և ճահիճի թռչունները»։ Զահավին արժանանում է Բրիտանական խորհրդի կրթաթոշակին և 1955 թվականին ուսումը շարունակում է Օքսֆորդի համալսարանում։ 1956-1969 թվականներին նա հանդիսանում է Իսրայելի Շրջակա միջավայրի պաշտպանության միության գլխավոր քարտուղարը։ 1965-1984 թվականներին հիմնադրել և գլխավորել է բնության պահպանության և հետազոտությունների բաժինը Թել Ավիվի համալսարանում։ 1970 թվականին հետազոտությունները շարունակել է Օքսֆորդի համալսարանի Էդվարդ Գերյի դաշտային թռչնաբանության բաժնում։ Այստեղ նա առաջ է քաշել թռչունների խմբային կուտակումների որպես ինֆորմացիայի կենտրոնների մասին վարկածը։ 1970 թվականին ստանում ա գիտությունների դոկտորի աստիճանը Թել Ավիվի համալսարանում։ Դոկոտորականի թեման էր «Սպիտակ խաղտտնիկ ձմեռային վարքագիծը»։ 1971-1997 թվականներին աշխատում է Թել Ավիվի համալսարանի կենդանաբանության ամբիոնում։ 1975 թվականին Զահավին հրապարակում է իր ամենահայտնի հանդիկապի սկզբունքի մասին տեսությունը։ 1984-1987 թվականներին հանդիսանում է Թել Ավիվի համալսարանի կենդանաբաննության ամբիոնի վարիչ։ 1997 թվականին լքում է ամբիոնը և շարունակում է հետազոտական աշխատանքները թռչնաբանության ոլորտում։ 1998 թվականին նշանակվում է Հազեվայի դաշտային հետռազոտությունների կենտրոնի պատվավարոևր տնօրեն։ Շարունակում է դասավանդել Թել Ավիվ համալսարանում։
Գիտական գործունեությունը
Զահավին աշխարհին հայտնի իր հանդիկապի սկզբունքի մասին տեսությամբ։ Այն առաջարկում է սեռային ընտրության այնպիսի մի մոդել, որը բացատրում էր բոլոր այն արտաքին, վարվելակերպային և համակարգային առաձնահատկությունները, որոնք հակասության մեջ են գտնվում Դարվինյան տեսության հետ և նվազեցնում են առանձին կենդանիների հարմարվածությունը բնական պայքարում ։
Իր «Զուգընկերի ընտրությունը – հանդիպակի ընտրությունը» հոդվածում Զահավին անդրադառնում է էվոլյուցիայի տեսանկյունից թանկարժեք սեռային հատկանիշներին և դրսևորումներին, մի երևույթի, որը տարածված է նաև մարդկային հասարակություններում։ Նման հատկանիշների շարքում են, օրինակ, սիրամարգի պոչը, կամ թանկարժեք իրերի ձեռքբերումը մարդկանց պարագայում։ Այդ հատկանիշները կենդանական պոպուլյացիաներում կատարում են սեռական գովազդի դեր։ Զահավին ցույց է տալիս, որ օրգանզիմի ռեսուրսների նման ոչ օպտիմալ օգտագործումը, որը նպատակ է հետապնդում գրավել զուգընկերոջ ուշադրությունը, կարող է օգտակար լինել և՛ ազդանաշանը ուղարկողի, և՛ այն ստացողի համար։ Ռեսուրսների վատնումը ցուցամոլական և անպետք հատականիշների վրա վկայում են այդ ռեսուրսների առկայության և տվյալ անհատի ֆիզիկական առողջության մասին։ Զահավին լրացնում Դարվինի կողմից առաջ քաշած սեռային ընտրության տեսությունը և բացատրում է, թե ինչում են էգերը նախընտրում ամենագունեղ և ամենաթակարժեք սեռային հատկանիժենր ունեցող արուներին։ Էվոլյուցիոն կենսաբանությունից զատ՝ հանդիկապի մասին տեսությունը կարևոր դեր է խաղում էվոլյուցիոն հոգեբանության, սոցիոլոգիայի, բժշկության և բնապահապանության ասպարեզներում։
Պարգևները
1980 թվականին Իսրայելի շրջակա միջավայրի պաշտպանության միության և երկու այլ գործընկերների հետ համատեղ արժանացել է Իսրայելի շրջակա միջավայրի պաշտպանության միության մրցանակին, որը տրվում է պետության և հասարակության կողմից առանձնացված այն գործիչներին, որոնք անգնահատելի ավանդ են ունեցել շրջակա միջավայրի պաշտպանության գործում ։
2011 թվականին Զահավին ստանում է Ֆիսենի միջազգային մրցանակը իր էվոլյուցիայի և սոցիալական հարաբերությունների ոլորտներում կատարված ուսումնասիրությանների համար ։
2016 թվականին Զահավին ստանում է Իսրայելի բնապահպանական գիտությունների միության կյանքի նվաճման մրցանակը ։
Անձնական կյանք
Ամոց Զահավին ամուսնացած է կենսաբան Ավիշաղ Զահավիի հետ, ով նաև նրա բազմաթիվ գիտական հրապարակումների համահեղինակն է ։
Ծանոթագրություններ
Կատեգորիա:Իսրայելցի կենսաբաններ Կատեգորիա:Թռչնաբաններ Կատեգորիա:Կենդանաբաններ Կատեգորիա:Պրոֆեսորներ Կատեգորիա:Օքսֆորդի համալսարանի շրջանավարտներ Կատեգորիա:Երուսաղեմի հրեական համալսարանի շրջանավարտներ Կատեգորիա:Թել Ավիվի համալսարանի շրջանավարտներ
Ջուջուցու
Ջուջուցու, (柔術, jūjutsu ), ճապոնական մարտարվեստ ու ինքնապաշտպանական տեխնիկա՝ զինված հակառակորդին առանց զենքի կամ միայն կարճ զենքով հաղթելու համար նախատեսված։ Հիմնական հնարքներն են 4 հարվածներ մարդու մարմնի առավել խոցելի մասերին (արևահյուսակ, քներակ, լյարդ ևն), ձեռքերի և ոտքերի հոդերի ոլորում՝ զուգակցված տարբեր ձևերի նետումներով և հակառակորդ շնչառական ուղիները ճնշող բռնումներով։ Կազմավորվել է 13-14-րդ դարերում։ Կիրառվել է որպես սամուրայների ֆիզիկական և մարտական պատրաստության համակարգ։ XIX դ․ վերջին Ջիու-ջիցուի տարրերի ընտրության և արդիականացման ճանապարհով ստեղծվեց ճապոնական ազգային ըմբշամարտը՝ ձյու-դոն, 20-րդ դար՝ կարատեն և այկիդոն, որոնք հետագայում ճանաչվեցին որպես ինքնուրույն մարզաձևեր։
Կատեգորիա:Մարզաձևեր
Տիգրան Գևորգի Մարտիրոսյան
Տիգրան Գևորգի Մարտիրոսյան, հայ ծանրամարտիկ։ Հայաստանի սպորտի վաստակավոր վարպետ (2009)։ Հայաստանի բազմակի, Եվրոպայի եռակի , աշխարհի երիտասարդական և մեծահասակների առաջնությունների չեմպիոն, օլիմպիական խաղերի բրոնզե մեդալակիր։
Քուն (նկար, Սալվադոր Դալի)
«Քուն» (Sleep), Սալվադոր Դալիի նկարները, որը ստեղծվել է 1937 թվականին։ Այն համարվում է նրա լավագույն աշխատանքներից մեկը։ Քունը շատ կարևոր էր Դալիի համար, որի միջոցով և նակագրում էր իր ֆանտազիաները։
Տիգրան Գևորգի Մարտիրոսյան
Կենսագրություն
Տիգրան Գևորգի Մարտիրոսյանը ծնվել է Գյումրիում 1988 թ. հունիսի 9-ին։ Հայրը ծանրամարտիկ Գևորգ Մարտիրոսյանն է, մայրը՝ Սեդա Յախանեջյանը։ Հայրը ծագումով Կարսից է, մայրը՝ Սեբաստիայից։ Ունի մեկ ավագ և մեկ կրտսեր եղբայր, նաև ավագ քույր, որը մահացել է 9 տարեկան հասակում։ Աղջկա մահվանից մեկ տարի անց քրոջ ծննդյան օրը նույն ժամին ծնվել է Տիգրանը (1988, հունիսի 9, ժամը 8։20) ։
Տիգրանի հայրն իր երկու առաջնեկների համար մեկական խնձորենի էր տնկել։ Աղջկա անժամանակ մահվանից հետո նրա անվան ծառը չորացել էր։ Սակայն մեկ տարի անց, երբ ծնվեց Տիգրանը, ծառը կարծես հրաշքով ծաղկեց ։
Գաժան (Արյեժի գավառ)
Բնակչություն
Համայնքի բնակչությունը 2008 թվականին կազմում էր 297 մարդ։
Քուն (նկար, Սալվադոր Դալի)
Նկարագրություն
Նկարը մտնում է Դալիի աշխատանքների մեջ «Պարանոյա և պատերազմ անունով» (Paranoia and War) : Դալին նկարել է այն Կրեուս հրվանդանի վրա, որտեղ նա փնտրում է «իրական, նյութական երազատեսության հիմքը» և փորձում է փրկվել մոռացությունից ։
Տիգրան Գևորգի Մարտիրոսյան
Կենսագրություն
Տիգրանի մեծ եղբայր Հայկը դարձել է պրոֆեսիոնալ ծանրամարտիկ, սակայն հոր մահվանից հետո ընտանեկան խնդիրների պատճառով թողել է սպորտը։ Տիգրանը ծանրամարտով սկսել է զբաղվել 11 տարեկանից։ 13 տարեկանում նա արդեն ծանրամարտի Հայաստանի չեմպիոն էր ։
Գաժան (Արյեժի գավառ)
Տնտեսություն
2007 թվականի տվյալներով 203 աշխատունակ տարիքի մարդկանցից (15-64 տարեկան) 153-ը տնտեսապես ակտիվ էին, 50-ը անգործունակ (ակտիվության ցուցանիշը 75,4 %, 1999 թվականին եղել է՝ 75,1 %)։ 153 աշխատունակ բնակիչներից 147-ը աշխատում էին (76 տղամարդ և 71 կին), անաշխատանք էին 6-ը (4 տղամարդ և 2 կին)։ 50 անգործունակ մարդկանցից 17-ը աշակերտներ կամ ուսանողներ են, 21-ը թոշակառու, 12-ը անաշխատունակ էին այլ պատճառներով ։
Տիգրան Գևորգի Մարտիրոսյան
Կարիերա
Հոր մահվանից հետո Տիգրանը սկսել է մարզվել Աշոտ Մխիթարյանի գլխավորությամբ։
Քուն (նկար, Սալվադոր Դալի)
Ծանոթագրություններ
Կատեգորիա:Սալվադոր Դալիի նկարներ Կատեգորիա:1937 նկարներ Կատեգորիա:Մասնավոր հավաքածուներում գտնվող նկարներ
Տիգրան Գևորգի Մարտիրոսյան
Կարիերա
2003 թ. դարձել է Եվրոպայի երիտասարդական առաջնության փոխչեմպիոն, հաջորդ երկու տարիներին՝ չեմպիոն։ Նրան է պատկանում նաև աշխարհի երիտասարդական առաջնության երկու ռեկորդ 69 կգ քաշային կարգում (պոկում՝ 156 կգ, երկամարտ՝ 346 կգ)։
Մարտիրոսյանը 2007 թ. Ստրասբուրգում երկամարտի 331 կգ արդյունքով դարձել է ծանրամարտի Եվրոպայի մեծահասակների փոխչեմպիոն։ Հաջորդ տարի Եվրոպայի առաջնությունում նվաճել է ոսկե մեդալ երկամարտի 346 կգ արդյունքով։
Գաժան (Արյեժի գավառ)
Արտաքին հղումներ
Կատեգորիա:Ֆրանսիայի համայնքներ
Տիգրան Գևորգի Մարտիրոսյան
Կարիերա
Մարտիրոսյանը բրոնզե մեդալ է նվաճել 2008 թ. ամառային օլիմպիական խաղերում (պոկելով 153 կգ, հրելով 185 կգ)։ Քսան տարեկանում Մարտիրոսյանը դարձել է անկախ Հայաստանի պատմության ընթացքում Օլիմպիական խաղերի ամենաերիտասարդ մեդալակիրը։
2009 թ. Տիգրան Մարտիրոյանը փոխեց իր քաշային կարգը (69-ից՝ 77 կգ)։
2009 թ. ծանրամարտի աշխարհի առաջնությանը Տիգրանը երկամարտի 370 կգ արդյունքով գրավեց երկրորդ տեղը՝ զիջելով միայն չինացի Լյու Քսիայուին, որը թարմացրեց աշխարհի երեք ռեկորդներից երկուսը։
2010 թ. նա համոզիչ հաղթանակ տարավ Եվրոպայի առաջնությունում։ Շաբաթներ անց մայիսի 23-ին սրտի անբավարարությունից մահացավ Մարտիրոյանի մարզիչ Աշոտ Մխիթարյանը։ Այդ տարի Անթալիայում կայանալիք աշխարհի առաջնությանը Մարտիրոսյանը, առաջ անցնելով չինացի Լյու Քսիայուից, դարձավ ծանրամարտի աշխարհի չեմպիոն։ Մարտիրոսյանն իր հաղթանակը նվիրեց Աշոտ Մխիթարյանի հիշատակին ։ Այդ տարի Տիգրանը դարձավ Հայաստանի տարվա լավագույն մարզիկ ։
Հաջորդ տարի Փարիզում կայացած ծանրամարտի աշխարհի առաջնությանը ուսի վնասվածքի պատճառով նա չկարողացավ պահպանել չեմպիոնական տիտղոսը՝ գրավելով չորրորդ տեղը։
2012 թ. ամառային օլիմպիական խաղերում Հայաստանի հավաքականի կազմում նա ոսկու ամենամեծ հավակնորդն էր։ Սակայն մեջքի վնասվածքի պատճառով խաղերից մի քանի օր առաջ հրաժարվեց մասնակցությունից։
Երկարատև ընդմիջումից հետո Տիգրանը 2014 թ. Թել Ավիվում կայացած ծանրամարտի Եվրոպայի առաջնությանը երկամարտի 342 կգ արդյունքով զբաղեցրեց չորրորդ հորիզոնականը։ Իսկ 2015 թվականին Վրաստանի Թբիլիսի քաղաքում դարձել է Եվրոպայի չեմպիոն։ 2015 թվականին ծանրամարտի աշխարհի առաջնությանը մասնակցելով պոկում վարժությունում զրո ստացավ ։ 2016 թվականի դոպինգ թեստի վերստուգման արդյունքում հայտնաբերվել է ստանոզոլոլ ու ևս մեկ արգելված խթանիչ։ Այդ պատճառով օլիմպիական կոմիտեն հայտարարություն է տարածել որում նշվում է, որ ՀԱՕԿ-ը պետք է վերադարձնի Տիգրան Մարտիրոսյանի օլիմպիական խաղերի բրոնզե մեդալը ։
Ծանոթագրություններ
Կատեգորիա:Հայ ծանրամարտիկներ Կատեգորիա:Ծանրամարտի աշխարհի չեմպիոններ Կատեգորիա:1988 ծնունդներ Կատեգորիա:Հունիսի 9 ծնունդներ Կատեգորիա:Գյումրի քաղաքում ծնվածներ Կատեգորիա:Ծանրամարտի Եվրոպայի չեմպիոններ Կատեգորիա:Հայաստանի սպորտի վաստակավոր վարպետներ Կատեգորիա:Հայ օլիմպիական ծանրամարտիկներ
Ցատկահարթակ
Տրամպլին (tremplin․, < իտալ․trampolino, < trampolo-ից՝ ոտնափայտեր), ցատկահարթակ, մարզական կառույց (սարք)՝ դահուկացատկերի, ջրացատկերի և մարմնամարզական ցատկերի ժամանակ մարզիկի թռիչքի ուղին և բարձրությունը ավելացնելու համար։ Տրամպլինը դահուկացատկերի կամ թռիչքների համար, կառույց արհեստական բարձունքի տեսքով՝ կազմված մեկնարկի հրապարակից, թափառքի բարձունքից (թեքությունը՝ 27–38°), ոստնահարթակից, վայրէջքի լանջից և արգելակման հրապարակից։ Ըստ հզորության (թռիչքի հաշվարկային երկարություն) լինում են ուսումնական (մինչև 20 մ), փոքր (20–50 մ), միջին (50-70 մ), մեծ (70–90 մ) և դահուկներով թռիչքների համար՝ 120 մ և ավելի։
Տրամպլինը ջրային դահուկներով ցատկերի համար, սահուն մակերեսով զառիկող հարթակ է, որի վերին եզրը ջրից պետք է բարձր լինի 1,5–1,8 մ։ Ջրում ամրակայվում է խարսխային 4 ճոպանների միջոցով։
Տրամպլինը ջրացատկերի համար, դյուրալյումինի ծալովի առաձգական–հարթակ (տախտակ)։ Տեղադրվում է ջրի մակերեսից 1, 3, 5, 7, 5, 10 մ բարձրության վրա։ Տրամպլին մարմնամարզական, գետնին թեք դրված, ամուր հիմքով զսպանակավոր տախտակ, որը մարմնամարզական և ակրոբատիկական վարժությունների, թեթևաթլետիկական մարզումների ժամանակ ավելացնում է թռիչքի բարձրությունը։
Կատեգորիա:Սպորտային կառույցներ
Move Your Body (երգ, Սիա)
«Move Your Body», ավստրալիացի երգահան և երգչուհի Սիա Ֆուրլերի երգերից։ «This Is Acting» ստուդիական ալբոմի 4-րդ սինգլն է։
Երգի մասին
Սկզբում սինգլը գրվել էր կոլումբիացի երգչուհի Շակիրայի համար, սակայն վերջինս դրանից հրաժարվեց։ 2015 թվականին «Rolling Stone» ամսագրին տված հարցազրույցի ժամանակ Սիան ասել է. «Թեև Շակիրան հրաժարվել է երգից, բայց դուք ամեն դեպքում լսելու եք այն, քանի որ ես այն կատարելու եմ Շակիրայի նման» ։
Քննադատություն
Ընդհանուր առմամբ երգի մասին արձագանքները խառն են։ Alex McCown-Levy-ը The «A.V. Club»-ից գրել է. «Երգը կարող է դառնալ ակումբային հիթ։ Բիթի և ռիթմի զգացումը ստիպում է վեր կենալ աթոռից և «շարժել մարմինը» (ժպտում է), ինչպես դա ասվում է երգում» ։ Կառլ Ուիլսոնը «Billboard»-ից երգն անվանել է «ճնշող», իսկ Լինդսեյ Զոլանդսը «New York Magazine»-ից սինգլը համարել է «ալբոմի ամենազվարճալի երգը» ։
Տեսահոլովակ
Քնարական տեսանյութը բեռնվել է երգչուհու «VEVO» պաշտոնական ալիքում 2017 թվականի հունվարի 12-ին ։
Ծանոթագրություններ
Կատեգորիա:Երգեր այբբենական կարգով Կատեգորիա:2017 սինգլներ Կատեգորիա:Սիայի երգեր
Միստիցիզմ
Միստիցիզմ (μυστικός - առեղծվածային ), փիլիսոփայական և աստվածաբանական ուսմունք, ինչպես նաև աշխարհըմբռնման և աշխարհընկալման միջոց՝ հիմնված զգացմունքների, ինտուիցիայի և իռացիոնալիզմի վրա։ Միստիկ վերապրումը ուղիղ, անձնական շփումն է, միաձուլումը կամ ձգտումը որևէ բացարձակ ճշմարտության, իսկ կրոնի շրջանակներում հաճախ նույնացվում է աստվածության կամ Բացարձակի հետ։ Միստիցիզմի էությունը Աստծո կամ Բացարձակի հետ միաձուլումն է։ Համաշխարհային բոլոր կրոններում և հավատամքներում հանդիպում են  միստիկ տարբեր վարդապետություններ, որոնք ունեն ընդհանրություններ. ձգտում են ինտուիտիվիզմին և սիմվոլիզմին, ենթադրում են որոշակի հոգեբանաֆիզիոլոգիական վարժությունների կամ մեդիտացիաների փորձառություն, որն անհրաժեշտ է անձի հոգեկանի և բանականության որոշակի վիճակի հասնելու համար։ Միստիցիզմին են առնչվում մի շարք ուսմունքներ՝ տանտրիզմ (հինդուիստական, բուդդիստական կամ վաջրայանու), ձեն, կաբալա, ռոզենկրեյցականություն, հասիդիզմ, գնոստիցիզմ, իսիխազմ, սուֆիզմ և այլն։
Քրիստոնեություն
Միստիցիզմը բնորոշ է ինչպես եվրոպական, այնպես էլ արևելյան քրիստոնեությանը, սակայն միստիցիզմի նշանակության վերաբերյալ տարբեր դավանանքներում կան տարբեր տեսակետներ։ Այսպես՝ Յոհան Մեյենդորֆը և Եվգենի Տորչինովը կարծում են, որ միստիցիզմը ավելի տարածված է ուղղափառության մեջ (իսիխազմ)։ Պավել Ֆլորենսկին գրում է կաթոլիկների «երևակայական» միստիկայի մասին՝ հակադրելով ուղղափառների «խելացի» միստիկային։ Վերջինիս հայտնած կարծիքի առթիվ Կալիստը գրում է. Իրապես ուղղափառ աստվածաբանության բոլոր տեսակները միստիկ են։ Ինչպես միստիցիզմը առանց աստվածաբանության դառնում է սուբյեկտիվություն և հերետիկոսություն, այնպես էլ աստվածաբանությունն առանց միստիցիզմի վերածվում է չոր սխոլաստիկայի (դոգմատիզմ), բառի վատ իմաստով՝ ակադեմիական ։ Միստիցիզմը յուրահատուկ կերպով զարգացած է քրիստոնեության ևս մեկ ճյուղի՝ բողոքականության մեջ։
Հին Հնդկաստան
Հին Հնդկաստանի կրոններում շատ ուժեղ է միստիկականի ասպեկտը։ Օրինակ՝ ադվայտ-վեդանտ փիլիսոփայական դպրոցի հետևորդների համար բարձրագույն և կատարյալ կրոնական փորձառություն է համարվում մոկշայից կամ սանսարայից (մեկ այլ տարբերակով՝ սամսարա, նշանակում է վերամարմնավորման անվերջանալի շղթա) ազատագրումը։ Իսկ ավանդական յոգան հոգևոր և մարմնական հմտությունների համակարգ է, որ հնարավորություն է տալիս հասնել միստիկական պայծառատեսության։ Յոգան սերտորեն կապված է ադվայտի հինդուիստական վարդապետության հետ, որը անհատականի և բացարձակի միաձուլումն է Բրախմանի մեջ։
Բուդդիզմ
Բուդդիզմի տարբեր դպրոցներ ունեն տարբեր միստիկական մեթոդներ, սակայն բուդդիզմի խիստ ռացիոնալության                            (բանականություն) պատճառով շատ մեթոդներ համարվում են ուպայա, այսինքն՝ բարձրագույն նպատակների հասնելու համար հմուտ միջոցներ։ Վաջրայանայի հիմնական խնդիրներն են տանտրան և ձոգչեն՝ վերջնական արդյունքին հասնելու համար։ Տխերավադան օգտագործում է վիպասանա կոչվող մեդիտացիան՝ իմաստություն ձեռք բերելու համար։ Ձենը առավել կենսունակ ուսմունք է բուդդիզմում։
Չինաստան
Չինաստանին բնորոշ են նեթեիստական կրոնները, այդ պատճառով միստիկական կրոնական վերապրումների մեջ Աստծու տեղը զբաղեցնում են Ունայնությունը (զրո) բուդդիզմում և Դաոն՝ դաոսիզմում։ Բուդդիստական շատ դպրոցներ կարևորում են մեդիտացիան և միստիկական ներհայեցումը՝ որպես նիրվանային հասնելու և տիեզերական դատարկությանը ձուլվելու միջոցներ։
Իսլամական միստիցիզմ
Սուֆիստական միստիկները և ասկետները (ճգնավոր) դժգոհ էին իսլամի ավանդական կրոնական վերապրումներից և ձգտում էին Աստծու հետ անձնական հարաբերության և Ալլահին անհատապես ճանաչելու փորձառությանը։ Նրանց նպատակն էր ազատվել «ես»-ի շղթաներից և  վերապրել ճշմարիտ իրականությունը (խակիկա)։
Հուդայական միստիցիզմ
Հուդայական միստիցիզմի առավել բնորոշ ու խոր ուղղություններից են կաբալան և հասիդիզմը։ Կաբալան հիմնականում առաջարկում է ձգտել Աստծուն՝ սուրբ անունների և աստվածային թվերի, ինչպես նաև ջերմեռանդ աղոթքի միջոցով։
Արտաքին հղումներ
Կատեգորիա:Կրոն Կատեգորիա:Աստվածաբանություն Կատեգորիա:Փիլիսոփայություն Կատեգորիա:Էզոթերիզմ Կատեգորիա:Օկուլտականություն
Ջոն Բերիմեն
Ջոն Բերիմեն (John Berryman, ), ամերիկացի բանաստեղծ։
Սովորել է Հարավային Քենտի (Կոնեկտիկուտ նահանգ) արական արտոնյալ դպրոցում։ Ավարտել է Կոլումբիայի (Նյու Յորք, 1936) և Քեմբրիջի (Անգլիա, 1938) համալսարանները։ Դասախոսել է Հարվարդի և Փրինսթոնի համալսարաններում։ 1955 թվականից մինչև կյանքի վերջը եղել է Միննեապոլիս քաղաքի (Մինեսոտա նահանգ) համալսարանի ամբիոնի վարիչ։ Առաջին ժողովածուն լույս է տեսել 1942 թվականին։ Բերիմենի գրական վաստակի մեջ արժեքավորը սիրային սոնետներն են, որոնց համար նա դասվում է ժամանակակից սոնետի խոշորագույն վարպետների շարքը։ Սոնետներն ամփոփված են «Երգեր–ֆանտազիաներ» (հ․ 1–2, 1964 – 1968) ժողովածուներում։ Արժանացել է նաև Շելլիի (1948), Հարիեթ Մոնրոուի (1957), Պուլիտցերի (1965), ամերիկյան ակադեմիայի (1968) մրցանակներին։ Բերիմենը կապիտալիստական Ամերիկան համարել է «խելակորույս աշխարհ», որտեղից դուրս գալու ելք չէր գտնում, և որն իր ստեղծագործություններում ծաղրել է տարեցտարի ավելի մռայլվող սարկազմով։
Ծանոթագրություններ
Կատեգորիա:Ամերիկացի բանաստեղծներ Կատեգորիա:Ինքնասպան գրողներ Կատեգորիա:Պուլիտցերյան մրցանակակիրներ Կատեգորիա:Ամերիկացի գրողներ Կատեգորիա:Կոլումբիայի համալսարանի շրջանավարտներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Հարվարդի համալսարանի դասախոսներ Կատեգորիա:Քեմբրիջի համալսարանի շրջանավարտներ Կատեգորիա:20-րդ դարի ամերիկացի բանաստեղծներ Կատեգորիա:Բանաստեղծներ այբբենական կարգով
New Hope Club
New Hope Club-ը (թարգմանաբար՝ «Նոր հույսի ակումբ») բրիտանական փոփ եռյակ է, որը ձևավորվել է 2015 թվականին, բաղկացած է Ռեյզ Բիբբիից, Բլեյք Ռիչարդսոնից և Ջորջ Սմիթից։ Նրանց դեբյուտային EP-ն՝ «Welcome to the Club»-ը, թողարկվել է Steady Records / Hollywood Records-ի կողմից 2017 թվականի մայիսի 5-ին։ Խումբը թողարկել է իր ինքնահռչակ դեբյուտային ալբոմը 2020-ի փետրվարին, որը Մեծ Բրիտանիայի ալբոմների աղյուսակների հնգյակում հասել է հինգերորդ հորիզոնականի։
Պատմություն
Ջորջ Սմիթը և Բլեյք Ռիչարդսոնը ստեղծել են New Hope Club-ը 2015 թվականի հոկտեմբերին ։ Ռեյզ Բիբբին՝ որպես Stereo Kicks տղաների խմբի անդամ, հայտնվել է 2014 թվականին Մեծ Բրիտանիայում «The X Factor»- ի տասնմեկերորդ սեզոնին ՝ ավարտելով հինգերորդը ։ 2015 թվականի նոյեմբերին Բիբբին միացել է New Hope Club-ին ։ Բիբբին, Սմիթը և Ռիչարդսոնը ծագումով Հյուսիսային Անգլիայից են ։ New Hope Club- ի առաջին ձայնագրությունը 2015 թվականի հոկտեմբերին The Vamps- ի «Wake Up» -ի քավերն էր։ 2015-ի դեկտեմբերին The Vamps խումբը ներառել է տրիոյին «Steady Records» լեյբլի «Virgin EMI Records» դուստր կազմակերպության մեջ ։ Նրանք երկրորդ խումբն էին, որը պայմանագիր է կնքել լեյբլի հետ՝ The Tide-ից հետո ։
Խումբը աջակցել է The Vamps-ին Միացյալ Թագավորությունում և Եվրոպայում իր շրջայցերից երեքում (2017, 2018, 2019) և նրանց «Wake Up Tour»- ում (2016) ամեն երեկո կատարել է երգ («Cecilia»): Նրանք նաև ուղեկցում էին The Vamps-ին իրենց ԱՄՆ 2018-ի շրջագայության ժամանակ։
New Hope Club- ի դեբյուտային 4 երգերից բաղկացած EP-ն՝ «Welcome to the Club»- ը թողարկվել է Hollywood Records-ում Steady Records-ի միջոցով՝ 2017 թվականի մայիսի 5-ին ։ «Perfume» երգի տեսահոլովակը լույս է տեսել 2017 թվականի հունվարին, իսկ «Fixed» երգի համար նախատեսված տեսահոլովակը թողարկվել է իրենց EP-ի հետ։ Խումբը 10 շաբաթ անց է կացրել «Billboard Next Big Sound» աղյուսակում ՝ 2017 թվականի սեպտեմբերի 6-ին հասնելով մինչև 5-րդ հորիզոնական : 2017-ի Teen Choice Awards մրցանակաբաշխության ժամանակ նրանք առաջադրվել էին «Choice Next Big Thing» անվանակարգում ։
Խումբը թողարկել է իր EP-ի չորրորդ և վերջին երաժշտական տեսահոլովակը ՝ «Water» երգի համար, 2017 թվականի հոկտեմբերի 6-ին։
2017-ի դեկտեմբերի 1-ին տեսահոլովակի հետ միասին թողարկվել է «Whoever He Is» անունով տոնական երգ։
Խումբը հանդես է եկել իր առաջին գլխավորած շոուով «O2 Shepherd's Bush Empire»- ում (Լոնդոն), 2018 թվականի հունիսի 1-ին և 2-ին։ 2018-ի սկզբին նրանք թողարկել են երաժշտական տեսահոլովակներ իրենց «Start Again Again» սինգլի և «Early Man» ֆիլմի երկու սաունդթրեքների համար («Good Day» և «Tiger Feet»): Նույն թվականի ամռանը նրանք նույնպես թողարկել են երաժշտական տեսահոլովակը իրենց ՝ «Medicine» երգի համար, Սա նրանց YouTube-ում ամենաարագ 1 միլիոն դիտումների հասած տեսահոլովակն է։ 2018-ի հոկտեմբերին նրանք թողարկել են իրենց երկրորդ EP-ն՝ «Welcome to the Club Pt 2»:
Շրջագայություններ
New Hope Club-ը The Vamps-ի 2016-ի Մեծ Բրիտանիայում and for their tour of the UK and Ireland in the spring of 2017. և 2017 թվականի գարնան Մեծ Բրիտանիայում և Իռլանդիայում շրջագայությունների ժամանակ ելույթ է ունեցել առաջինը՝ բացելով համերգային ծրագիրը ։ Նրանք այդ շրջագայության ընթացքում պարբերաբար կատարում էին  «Oh Cecilia (Breaking My Heart)» երգը The Vamp-ի հետ։ Նրանք նաև բացել են Տինի Շտոսսելի համերգային ծրագիրը նրա 2017 թվականին Գերմանիայում կայացած «Got Me Start Tour»-ի ժամանակ ։ Նրանք նաև բացել են Սաբրինա Քարփերթերի համար իր հյուսիսամերիկյան 2017 թվականի ամառային շրջագայությունը և նորից բացել են The Vamps- ի համար ՝ 2017 թվականի իրենց Ավստրալիայում աշնանային շրջագայության ժամանակ։ 2017-ի օգոստոսին նրանք հանդես են եկել Նյու Յորքի Արթուր Ասեի անվան մարզադաշտում  : 2019-ի սկզբին նրանք հատուկ մինի շրջագայություն են կատարել Եվրոպայում՝ ցուցադրություններ կատարելով Փարիզում, Ամստերդամում, Անտվերպենում և Քյոլնում։ Նրանք մեկնարկել են իրենց առաջին համաշխարհային շրջագայությունը՝ «Love Again Tour»-ը 2019 թվականի հունիսի 8-ին, Մանիլայում (Ֆիլիպիններ) «New Frontier» թատրոնում ՝ շարունակելով դեպի Բանգկոկ (Թաիլանդ) և Սեուլ (Հարավային Կորեա)։ 2019-ի ամռանը նրանք շրջագայել են ԱՄՆ-ում, և շրջայցով այցելել նաև Եվրոպայի մի քանի երկրներ։ 2019 թվականի աշնանը շրջագայությամբ այցելել են Մեծ Բրիտանիա և Իռլանդիա ։
Արտաքին հղումներ
Կատեգորիա:Բրիտանական երաժշտական խմբեր Կատեգորիա:Փոփ երաժշտական խմբեր Կատեգորիա:Փոփ երաժշտական խմբեր ըստ երկրի
Ջութակի կոնցերտ (Արամ Խաչատրյան)
Կոնցերտ ջութակի և նվագախմբի համար, ռե մինոր, հեղինակ՝ Արամ Խաչատրյան։ Ստեղծվել է 1940 թվականին և մակագրվել ջութակահար Դավիդ Օյստրախին, ով էլ առաջին անգամ կատարել է ստեղծագործությունը Մոսկվայում 1940 թվականի նոյեմբերի 16-ին։ Ջութակի կոնցերտն ի սկզբանե ջերմ ընդունելություն գտավ հանրության շրջանում և արժանացավ Ստալինյան մրցանակի 1941 թվականին։
Երաժշտությունը
Ջութակի կոնցերտն Արամ Խաչատրյանը գրել է իր ստեղծագործական գործունեության սկզբնական շրջանում։ Կոնցերտի մեղեդին փոխանցում է կրքոտ հիացմունք՝ բնության երաժշտությամբ, գեղեցկությամբ ու կենսալի պայծառությամբ, ինչը հատուկ է կոմպոզիտորին։ Այս ստեղծագործությունը պատկանում է խորհրդային երաժշտության ամենահայտնի ստեղծագործությունների շարքին, ինչը պայմանավորված է նրա բազմաթիվ առավելություններով. այստեղ առանձնահատուկ կերպով դրսևորվում է կոմպոզիտորի՝ երաժշտություն հորինելու շնորհը՝ հենվելով ազգային երգարվեստի ու մշակույթի վրա։ Ճիշտ է՝ կոնցերտում օգտագործված չեն ամբողջական ժողովրդական մեղեդիներ, բայց այն լիովին հանդիսանում է հայ ժողովրդական երգարվեստի արտացոլանքը։ Հետևելով ազգային երաժշտական ավանդույթներին, Խաչատրյանը կերտում է մեղեդիներ՝ ասես զարդարելով միահյուսվող ժանյակներով, «խաղալով» ռիթմերի հետ, հագեցնելով նվագախմբային երանգավորումներով։ Նվագախումբն իր ելևէջներով արձագանքում է ջութակի մենանվագին։ Կոնցերտի տոնական, հանդիսավոր տոնը պատկերում է Հայաստանի ծաղկուն բնությունը՝ ունկնդրի սիրտը ողողելով փոխադարձ խանդավառությամբ։
Այս ստեղծագործությունը շատ բարդ է կատարման առումով և ջութակահարից պահանջում է մեծ վարպետություն, որն անհրաժեշտ է ոչ թե պարզապես վիրտուոզ երաժշտի հմտությունը ցույց տալու համար, այլ՝ երաժշտության ամբողջ բովանդակությունը, նրա կենսուրախությունն ու տոնականությունն արտահայտելու։ Կոնցերտը նվիրվել է հայտնի ջութակահար Դավիդ Օյստրախին, որն էլ հենց առաջին անգամ նվագել է այն։
Ստեղծագործության մասերը
Ստեղծագործությունը բաղկացած է երեք մասից՝ տեմպային հետևյալ նշումներով.
Այս մասերից յուրաքանչյուրը պատկերում է ժողովրդական կյանքի տարբեր տեսարաններ, Հայաստանի բնության բանաստեղծական ուրվանկարներ։ Առանցքում քնարական «երգ» է, որը շրջանակվում է երկու պարային մասերով։ Առաջին մասը (Allegro con fermezza) սկսվում է ավյունով լեցուն և ինքնավստահ նվագախմբային կատարմամբ, որն իսկույն ունկնդրին փոխադրում է աշխույժ գործողությունների ասպարեզ։ Հստակ և ճկուն ռիթմը և պարային նկարագիրը սահմանազատում են նրա հիմնական մասը սոնատային ալլեգրոյից։ Այդ թեման, որ հնչում է ջութակի մենանվագով, հիշեցնում է անդրկովկասյան երաժշտություն։ Իմպրովիզացիոն հատվածները հիշեցնում են ժողովրդական երգիչների ու աշուղների երգերը։ Երաժշտության ընթացքը ծավալվում է երեք մասերի երաժշտական թեմաների զարգացմամբ, ինչի արդյունքում դրանք միահյուսվում են միմյանց, երբ երկրորդ մեղեդին հագեցվում է աշխույժ ռիթմերով, իսկ հիմնական մեղեդին դառնում է առավել քնարական։ Ինչպես վայելում է, ստեղծագործությունն ավարտվում է ջութակի փայլուն կադենցիայով (կոնցերտներում առհասարակ կա կադենցիա հասկացությունը, որը մի այնպիսի դրվագ է, երբ մենակատարը հանդես է գալիս առանց նվագախմբի)։ Կրկնության հատվածում Allegro con fermezza-յի բոլոր երաժշտական թեմաներն առավել զարգանում են, հագեցվում է արձագանքներով, իսկ շարժումը դառնում է առավել ճկուն։ Առաջին մասն ավարտվում է՝ կրկին հաստատելով իր խրոխտ նկարագիրը։
Երկրորդ՝ Andante sostenuto մասը կոնցերտի ամենաքնարական հատվածն է։ Սա իր տեսակի մեջ մի «երգ է՝ առանց խոսքերի», որը «երգվում է» կովկասյան հիանալի բնապատկերի առջև։ Կարծես պատկերանում են արևի ճառագայթներով ողողված վսեմ լեռները, ասես արարչագործության ժամանակների նախնական լեռնային մի բնապատկեր։ Այս է պատճառը, որ երաժշտությունը հնչում է որպես փառաբանական ձոն՝ արևին, բնությանը և գեղեցկությանը։
Կոնցերտի ավարտը՝ Allegro vivace երրորդ մասը ժողովրդական տոնակատարության շքեղ տեսարան է ներկայացնում։ Այն կրակոտ է, լեցուն՝ շարժումով ու ավյունով, և ասես խմբապար լինի, որի մեջ երբեմն-երբեմն առանձնանում են մենակատարների նվագները։ Պարի շարժումը դառնում է ավելի ու ավելի կայտառ, կարծես թե պարային շրջանը համալրվում է նոր մարդկանցով։ Նվագախումբը սկսում է ընդօրինակել ազգային նվագարաններին։ Կոնցերտի դրամատուգիայում մեծ նշանակություն ունի ավարտը։ Պարի արագ շրջապտույտի մեջ հանկարծ հնչում են առաջին մասի երաժշտական թեմաները՝ ստեղծագործությունը դարձնելով կուռ ամբողջականություն։ Խաչատրյանի ստեղծագործության համար բնութագրական են լավատեսությունն ու կենսասիրությունը։ Եվ ահա այստեղ էլ առաջին մասի դրամատիկական ու քնարական պատկերները վերափոխվում են ժողովրդական տոնակատարության, ցնծության ու խելահեղ պարի։